പന്തീരാങ്കാവ് യുഎപിഎ കേസ് താഹ ഫസലിന് ജാമ്യം അനുവദിച്ച് സുപ്രീംകോടതി വിധി: എന്ഐഎയ്ക്ക് തിരിച്ചടി ന്യൂഡല്ഹി: പന്തീരാങ്കാവ് യുഎപിഎ കേസില് താഹ ഫൈസലിന് സുപ്രീം കോടതി ജാമ്യം അനുവദിച്ചു. ജാമ്യം നല്കിയ വിചാരണക്കോടതി ഉത്തരവു റദ്ദാക്കിയ ഹൈക്കോടതി വിധിക്കെതിരെ താഹ നല്കിയ ഹര്ജിയിലാണ് വിധി. കേസില് അലന് ഷുഹൈബിനു ജാമ്യം നല്കിയതിന് എതിരെ എന്ഐഎ നല്കിയ അപ്പീല് സുപ്രീം കോടതി തള്ളി.കേസില് ഇരുവര്ക്കും ജാമ്യം അനുവദിച്ചതിനെതിരെ എന്ഐഎ നല്കിയ അപ്പീലിലാണ് ഹൈക്കോടതി താഹയുടെ ജാമ്യം റദ്ദാക്കിയത്. താഹ ഫൈസലിന്റെ കൈയില് നിന്ന് പിടിച്ചെടുത്ത ലഘുലേഖകള് യുഎപിഎ നിലനില്ക്കുന്നതിന് തെളിവാണ് എന്ന എന്ഐഎയുടെ വാദം അംഗീകരിച്ചായിരുന്നു വിധി. പ്രായം, മാനസിക നില, ചികിത്സ തുടരുന്നത്, വിദ്യാര്ഥിയാണ് എന്നത് ഉള്പ്പെടെയുള്ള ഘടകങ്ങള് പരിഗണിച്ച് അലന് ഷുഹൈബിന്റെ ജാമ്യം റദ്ദാക്കേണ്ടതില്ല എന്ന് ഹൈക്കോടതി ഉത്തരവിടുകയായിരുന്നു. അ ഇരുവരുടേയും മാവോയിസ്റ്റ് ബന്ധം തെളിയിക്കാനുള്ള ശക്തമായ തെളിവുണ്ടെന്ന എന്.ഐ.എ വാദം തള്ളിയാണ് സുപ്രീംകോടതി താഹയ്ക്ക് ജാമ്യം അനുവദിച്ചതും അലന്്റെ ജാമ്യം നിലനിര്ത്തിയതും. ഇവരുടെ പക്കല് നിന്ന് പിടിച്ചെടുത്ത പുസ്തകങ്ങളും ലഘുലേഖയുമൊക്കെ മാവോയിസ്റ്റ് ബന്ധത്തിനുള്ള തെളിവാണോ എന്ന് വാദം കേള്ക്കുന്നതിനിടെ കോടതി ചോദിച്ചിരുന്നു. നിരോധിത പുസ്തകം കൈവശം വയ്ക്കുകയോ മുദ്രവാക്യം വിളിക്കുകയോ ചെയ്താല് എങ്ങനെ യുഎപിഎ അനുസരിച്ച് കേസെടുക്കുമെന്ന് വാദത്തിനിടെ എന്ഐഎയോട് കോടതി ചോദിച്ചിരുന്നു. വാദത്തിനിടെ അലന് ഷുഹൈബ്, താഹ എന്നിവരുടെ പ്രായം സംബന്ധിച്ച് കോടതിയില് ചര്ച്ച ഉയര്ന്നപ്പോള് തീവ്രവാദത്തിന് പ്രായമില്ലെന്നായിരുന്നു എന്ഐഎയുടെ മറുപടി. കേസെടുക്കുമ്ബോള് അലന് ഷുഹൈബിന് 19ഉം താഹ ഫസലിന് 23മായിരുന്നു പ്രായം സാഹചര്യ തെളിവുകളുടെ അടിസ്ഥാനത്തിലാണ് പ്രതികള് സിപിഐ മാവോയിസ്റ്റ് സംഘടനയുടെ അംഗങ്ങളാണെന്നാണ് അന്വേഷണ സംഘം കണ്ടെത്തിയതെന്ന് അഡിഷണല് സോളിസിറ്റര് ജനറല് എസ്.വി. രാജു വാദത്തിനിടെ കോടതിയില് പറഞ്ഞിരുന്നു. കഴിഞ്ഞവര്ഷം സെപ്റ്റംബറിലാണ് അലന് ഷുഹൈബിനും, താഹ ഫസലിനും കൊച്ചിയിലെ പ്രത്യേക എന്ഐഎ കോടതി ജാമ്യം അനുവദിച്ചത്. ഇക്കഴിഞ്ഞ ജനുവരിയില് ഹൈക്കോടതി താഹ ഫസലിന്റെ ജാമ്യം റദ്ദാക്കി. എന്നാല്, അലന് ഷുഹൈബിന് വിചാരണക്കോടതി അനുവദിച്ച ജാമ്യം റദ്ദാക്കാന് ഹൈക്കോടതി തയാറായില്ല. ഈ സാഹചര്യത്തിലാണ് എന്.ഐ.എ സുപ്രീംകോടതിയെ സമീപിച്ചത് Tags